《远如期 其二》
明代·胡直

我欲凌沧海之漭泱兮，我欲凌沧海之漭泱兮。天吴为仆御，苍沧服我箱。

东过王公，西王母房。员峤双阙，六著相羊。呼咤灵鳌，堙杀波浪。

臛彼鲸鲵，艺我稻梁，匪佳人兮予谁望。

作者简介：（1517—1585）明江西泰和人，字正甫，号庐山。嘉靖三十五年进士。授刑部主事，官至福建按察使。少时专治古文，后从欧阳德及罗洪先学，以王守仁为宗。有《胡子衡齐》、《衡庐精舍藏稿》。